**JAVNI POZIV za dostavu ponuda vlasnika stambene jedinice za stambeno zbrinjavanje raseljenih osoba iz Ukrajine u pojedinačnom smještaju**

Poštovani,

obavještavamo vas da je dana 25. ožujka 2022. godine na mrežnim stranicama Ravnateljstva civilne zaštite MUP objavljen Javni poziv za dostavu ponuda vlasnika stambene jedinice za stambeno zbrinjavanje raseljenih osoba iz Ukrajine u pojedinačnom smještaju.

Prvi korak ponuditelja stambene jedinice s područja Grada Otočca je da predaju obrazac *"Ponuda smještaja za raseljene osobe"* **Stožeru civilne zaštite Grada Otočca (Kralja Zvonimira 10, 53220 Otočac) svakog radnog dana od 08:00 sati do 14:00 sati** nakon čega nadležni stožer obilazi stambenu jedinicu i izdajePotvrdu stožera jedinice lokalne samouprave da stambena jedinica ispunjava uvjete iz ponude.

**Ponuditelj svoju prijavu na Javni poziv s pripadajućom dokumentacijom:**

* obrazac *„Ponuda smještaja za raseljene osobe“* koji je i ujedno zahtjev za pregled stambene jedinice,
* *Potvrda stožera jedinice lokalne samouprave da stambena jedinica ispunjava uvjete iz ponude* i
* *dokaz o vlasništvu stambene jedinice*: izvadak iz zemljišne knjige *(original ili e-izvadak) ili izvadak iz Knjige položenih ugovora (za nekretnine koje nisu provedene kroz ZK odjel)*,  a ako se radi o više suvlasnika na nekretninu izjavu drugog/ih suvlasnika za sklapanje ugovora o ustupanju stambene jedinice, **dostavlja**

**Ravnateljstvu civilne zaštite MUP-a: poštom na adresu Nehajska 5, 10 000 Zagreb ili na e-mail adresu****pojedinacni.smjestaj@mup.hr**

Trošak korištenja stambene jedinice u pojedinačnom smještaju obuhvaća trošak najma prostora i trošak režija, a podmirit će se **za samca - 50 kuna po danu**, dok će se za više osoba podmiriti na sljedeći način:

* **jedan član - 40 kuna** po danu,
* **drugi član - 30 kuna** po danu,
* **treći član - 20 kuna** po danu,
* **četvrti i svaki sljedeći član - 10 kuna** po danu.

Najviši iznos troškova korištenja stambene jedinice može iznositi **3.600,00 kuna mjesečno**.

**Za dodatne objašnjenja, molimo Vas kontaktirati Stožer civilne zaštite Grada Otočca telefonskim putem 617-955 ili** **civilnazastita.ot@gmail.com** **.**